pythainlp/thai-wiki-dataset-v3 huggingface dataset:
การตัดขาดจากศาสนา

การตัดขาดจากศาสนา (excommunication) คือการตำหนิโทษทางศาสนา เพื่อขับไล่บุคคลหนึ่งให้พ้นจากการเป็นสมาชิกของศาสนจักร คำว่า excommunication หมายถึง การไม่ร่วมสมานฉันท์ (communion)
== ศาสนาพุทธ ==
ในคณะสงฆ์มีสังฆกรรมหนึ่งเรียกว่า "ปัพพาชนียกรรม" ซึ่งทำขึ้นเพื่อประกาศขับภิกษุรูปใดรูปหนึ่งออกจากคณะสงฆ์หรืออกจากวัด สาเหตุมาจากการที่ภิกษุรูปนั้นประพฤติตนไม่เหมาะสมอย่างร้ายแรง เช่น ก่อการทะเลาะวิวาทบาดหมาง มีอาบัติมาก มีมรรยาทไม่สมควร คลุกคลีกับคฤหัสถ์ เป็นผู้วิบัติทางศีลอาจาระ และทิฐิ กล่าวติเตียนพระพุทธเจ้า พระธรรม พระสงฆ์ เล่นคะนอง ประพฤติอนาจาร ลบล้างพระบัญญัติ ประกอบมิจฉาชีพ
== ศาสนาคริสต์ ==
คริสต์ศาสนิกชนเชื่อว่า "นอกคริสตจักรไม่มีความรอด" ดังนั้นการถูกตัดขาดจากคริสตจักรจึงเท่ากับต้องตกนรกภายหลังเสียชีวิต คริสตจักรโรมันคาทอลิกจึงใช้มาตรการนี้ควบคุมรัฐและประชาชนให้เคารพเชื่อฟังสันตะสำนัก พิธีราชาภิเษกพระมหากษัตริย์ต้องได้รับการรับรองจากพระสันตะปาปา เมื่อพระมหากษัตริย์พระองค์ใดขัดแย้งกับพระสันตะปาปาและถูกตัดขาดจากคริสตจักร ขุนนางและประชาชนอาจใช้เป็นข้ออ้างก่อกบฏได้ ดังกรณีของจักรพรรดิไฮน์ริชที่ 4 แห่งจักรวรรดิโรมันอันศักดิ์สิทธิ์ ถูกสมเด็จพระสันตะปาปาเกรกอรีที่ 7 ตัดขาดจากคริสตจักร พระองค์จึงต้องรีบไปเข้าเฝ้าพระสันตะปาปาเพื่อขอประทานอภัยโทษ
== อ้างอิง ==
การตัดขาดจากศาสนา
ฟีฟ่า 14

ฟีฟ่า 14 (FIFA 14) หรือที่เรียกว่า ฟีฟ่าซ็อกเกอร์ 14 (FIFA Soccer 14) ในทวีปอเมริกาเหนือ เป็นวิดีโอเกมซีรีส์ฟีฟ่าของอิเล็คโทรนิค อาร์ตสภาคใหม่ที่กำลังเตรียมการเปิดตัว ซึ่งได้รับการพัฒนาโดยอีเอแคนาดา เกมนี้คาดว่าจะได้รับการเปิดตัวในระบบเพลย์สเตชัน 3 และเอ็กซ์บ็อกซ์ 360 ในวันที่ 24 กันยายน ค.ศ. 2013 ในทวีปอเมริกาเหนือ และในวันที่ 27 กันยายน 2013 สำหรับภูมิภาคอื่น ๆ
ฟีฟ่า 14 จะมีการเปิดตัวในระบบคอนโซลรุ่นถัดไปอย่างเพลย์สเตชัน 4 และเอกซ์บอกซ์ วัน ตลอดจนเพลย์สเตชัน 2, เพลย์สเตชันพอร์เทเบิล, เพลย์สเตชันวิต้า, วี, นินเทนโด 3ดีเอส, ไมโครซอฟท์ วินโดวส์, แอนดรอยด์ และไอโอเอส แต่จะไม่สามารถใช้ได้ในระบบวียู เลียวเนล เมสซี จะกลับมาปรากฏบนปกเกมเช่นดียวกับ ฟีฟ่า 13 โดยจะเป็นดาราบนปกหลักในทุกโซนภูมิภาค ส่วนดาราที่ปรากฏบนปกประจำภูมิภาคแบบเจาะจงคาดว่าจะได้รับการประกาศให้ไปสมทบกับเขา เกมนี้จะเป็นรายการสุดท้ายที่ได้รับการเปิดตัวในระบบเพลย์สเตชัน 2 ในโลกตะวันตก
== โหมดอาชีพ ==
โหมดอาชีพได้รับการปรับปรุงใหม่อีกครั้ง สิ่งเพิ่มขึ้นรวมถึงโกลบอลสเคาติงเน็ตเวิร์กผ่านหลายประเทศ ซึ่งช่วยให้คุณที่จะจ้างแมวมองเพื่อค้นหาความสามารถพิเศษจากสโมสรต่าง ๆ ทั่วโลกตลอดฤดูกาลที่ยาวนาน ศูนย์กลางโหมดอาชีพยังได้รับการออกแบบใหม่สำหรับการนำทางได้ง่ายขึ้น, การหยุดชะงักน้อยลงและการรายงานจากแมวมองแบบสด ท่ามกลางคุณลักษณะพิเศษอื่นอีกหลายประการ
== อัลติเมททีม ==
โหมดเกมฟีฟ่าอัลติเมททีมได้รับการยืนยันที่จะกลับมาในฟีฟ่า 14 ทุกระบบ กับการดาวน์โหลดข้อมูลพิเศษสำหรับระบบเอกซ์บอกซ์ วัน
== อิกไนท์เอนจิน ==
เอนจินใหม่ที่เรียกว่าอิกไนท์เอนจินจะมาเป็นอุปกรณ์ใหม่สำหรับการติดตั้งฟีฟ่า 14 เอนจินนี้โดดเด่นในการเปลี่ยนแปลงทั้งในด้านกราฟิกรวมถึงรูปแบบการเล่น เช่น การปรับปรุงฝูงชน, การเคลื่อนไหวที่สมจริงจากผู้เล่น และอื่น ๆ อีกมาก ซึ่งจะสามารถใช้ได้ในคอนโซลรุ่นถัดไปในระบบเอกซ์บอกซ์ วัน และเพลย์สเตชัน 4
== ซาวด์แทร็ค ==
== อ้างอิง ==
== แหล่งข้อมูลอื่น ==
วิดีโอเกมที่ออกวางจำหน่ายในปี พ.ศ. 2556
เกมสำหรับแอนดรอยด์
วิดีโอเกมฟุตบอล
เกมสำหรับไอโอเอส
เกมสำหรับเพลย์สเตชัน 2
เกมสำหรับเพลย์สเตชัน 3
เกมสำหรับเพลย์สเตชัน 4
เกมสำหรับเพลย์สเตชันแบบพกพา
เกมสำหรับเพลย์สเตชัน วิตา
วิดีโอเกมที่พัฒนาขึ้นในประเทศแคนาดา
เกมสำหรับนินเท็นโดวี
เกมสำหรับวินโดวส์
เกมสำหรับเอกซ์บอกซ์ 360
ฟีฟ่า (วิดีโอเกมซีรีส์)
เด็ดดวง ป.พงษ์สว่าง

เด็ดดวง ป. พงษ์สว่าง อดีตนักมวยไทยและมวยสากลชาวไทย มีสถิติการชกมวยสากลทั้งหมด 4 ครั้ง ชนะ 4 (น็อค 2)
== ประวัติ ==
เด็ดดวงเป็นนักมวยไทยชื่อดังคนหนึ่ง ในช่วงปี พ.ศ. 2520 - 2530 ในสังกัดของ "จ่าตุ๊" ทรงพล พงษ์สว่าง เป็นพี่ชายคนโตของ ดอกไม้ป่า ป.พงษ์สว่าง และตุ๊กตาทอง ป.พงษ์สว่าง ซึ่งเป็นนักมวยไทยชื่อดังร่วมสมัยเดียวกัน ได้ฉายาว่า "บอนไซมหาภัย" เนื่องจากมีรูปร่างเล็กแต่แข็งแกร่งกำยำล่ำสัน ถือเป็นนักมวยค่าตัวหลักแสนอีกคนหนึ่ง
เคยขึ้นชกมวยสากลอยู่ 4 ครั้ง ชนะ 4 (น็อค 2) ในช่วงปลายของการชกมวย โดยขึ้นชกครั้งแรกเมื่อ 31 ธันวาคม พ.ศ. 2537 ชนะคะแนน พรีโม อีราซัน จากนั้นมาชนะน็อค โจเอล จูนิโอ ยก 2 เมื่อ 29 เมษายน พ.ศ. 2538 ชนะคะแนน โจวี่ ชาน เมื่อ 8 กรกฎาคม พ.ศ. 2538 และขึ้นชกครั้งสุดท้ายเมื่อ 29 กันยายน พ.ศ. 2539 ชนะคะแนน โฮเวน ฮอนด้า จากนั้นก็แขวนนวมไป ไม่ได้ขึ้นชกมวยสากลอีก
หลังแขวนนวมแล้ว เด็ดดวงได้เดินทางไปมาเก๊า เพื่อรับจ้างเป็นบอดี้การ์ด
== อ้างอิง ==
สถิติการชก boxrec.com  
นักมวยไทยชาวไทย
นักมวยสากลชาวไทยรุ่นซูเปอร์แบนตัมเวท
นักมวยสากลผู้ไม่เคยแพ้ใคร
 
บุคคลจากจังหวัดร้อยเอ็ด
เอชทีซี วัน ซีรีส์

เอชทีซี วัน (HTC One) เป็นตระกูล หรือซีรีส์ของสมาร์ตโฟน ที่ใช้ระบบปฏิบัติการแอนดรอยด์ ผลิตโดนเอชทีซี
== ปี พ.ศ. 2555 ==
รุ่นของวัน ซีรีส์ ถูกออกแบบให้เป็นจอสัมผัส, เป็นสมาร์ตโฟนรูปแบบแท่ง และใช้ระบบปฏิบัติการแอนดรอยด์ (4.0 "ไอศกรีมแซนด์วิช" หรือสูงกว่า) โดยมาพร้อมกับส่วนต่อประสานกราฟิกกับผู้ใช้ เอชทีซี เซนส์ และอีควอไลเซอร์เสียง บีตส์ ออดีโอ
ในขณะที่การวางขายครั้งแรกไม่ได้รับความสนใจ และทำยอดขายได้อย่างน่าผิดหวัง แต่เอชทีซีก็ได้รับส่วนแบ่งทางการตลาด
โดยรุ่นที่ถูกวางขายในปี พ.ศ. 2555 กับราคาที่แตกต่างกัน และคุณสมบัติที่แตกต่างกัน ดังนี้ :
เอชทีซี วันวี
เอชทีซี วันเอสวี
เอชทีซี วันวีเอ็กซ์
เอชทีซี วันเอส
เอชทีซี วันเอ็กซ์
* เอชทีซี วันเอ็กซ์แอล
* เอชทีซี วันเอ็กซ์+
* เอชทีซี อีโว 4จี
เอชทีซี บัตเตอร์ฟลาย (ดรอยด์ดีเอ็นเอ, เอชทีซี เจ)
== ปี พ.ศ. 2556 ==
มีเพียงรุ่นเดียวที่ถูกเปิดตัว และวางขายในปีนี้ โดยถูกยืนยันในช่วงเดือนกุมภาพันธ์
เอชทีซี วัน
== อ้างอิง ==
สมาร์ตโฟน
เอชทีซี
บีตส์ อิเล็กทรอนิกส์

บีตส์ อิเล็กทรอนิกส์ (Beats Electronics, LLC) เป็นบริษัทผลิตอุปกรณ์ด้านเสียง และอุปกรณ์เสริมต่าง ๆ มีสำนักงานใหญ่ตั้งอยู่ที่ซานตาโมนิกา รัฐแคลิฟอร์เนีย สหรัฐอเมริกา ก่อตั้งโดย อังเดร "ดร. เดร" ยัง และค่ายเพลงอินเตอร์สโกปเกฟเฟน เอแอนด์เอ็ม ซึงผลิตอุปกรณ์ภายใต้ชื่อ บีตส์ บาย ดร.เดร (Beats by Dr. Dre)
ปัจจุบัน บีตส์ อิเล็กทรอนิกส์ ได้ขายกิจการให้กับ แอปเปิล ไปด้วยมูลค่าสามพันล้านดอลลาร์สหรัฐอเมริกา ซึ่งที่ประชุมผู้ถือหุ้นของทั้งสองบริษัทได้อนุมัติการซื้อขายกิจการอย่างเป็นทางการในเดือนสิงหาคม พ.ศ. 2557 และโอนย้ายพนักงานเข้าเป็นพนักงานของแอปเปิลเต็มตัวตั้งแต่ช่วงปลายปี พ.ศ. 2557 เป็นต้นมา โดย ดร. เดร และ จิมมี ไอโอวีน ได้เข้าเป็นผู้บริหารระดับสูงคนหนึ่งของแอปเปิลด้วยเช่นกัน
== อ้างอิง ==
https://www.facebook.com/domegadget/
== แหล่งข้อมูลอื่น ==
บริษัทของสหรัฐ
ประยุทธ จารุมณี

พลเอก ประยุทธ จารุมณี (22 มิถุนายน พ.ศ. 2465 – 24 กรกฎาคม พ.ศ. 2557) เป็นผู้บัญชาการทหารบกลำดับที่ 23 ระหว่าง 26 สิงหาคม พ.ศ. 2524 ถึง 30 กันยายน พ.ศ. 2525 เป็นบุตรของพันตำรวจตรี หลวงจรชายสมุทร (หิศร์ จารุมณี) ต้นตระกูลจารุมณี และนางขอม ภริยาชื่อหม่อมราชวงศ์มาลีพันธ์ จารุมณี
== การศึกษา ==
โรงเรียนสามัญ ที่โรงเรียนมัธยมหอวัง
พ.ศ. 2483 โรงเรียนนายร้อยพระจุลจอมเกล้า (โรงเรียนเทคนิคทหารบก)
พ.ศ. 2493 โรงเรียนทหารช่างหลักสูตรชั้นนายร้อย
พ.ศ. 2496 โรงเรียนเสนาธิการทหารบก ชุดที่ 32
พ.ศ. 2498 โรงเรียนนายทหารช่างสหรัฐอเมริกา
พ.ศ. 2503 โรงเรียนเสนาธิการทหารบกสหรัฐอเมริกา
พ.ศ. 2509 วิทยาลัยการทัพบก ชุดที่ 7
พ.ศ. 2513 วิทยาลัยป้องกันราชอาณาจักร ชุดที่ 13
== การทำงาน ==
พ.ศ. 2505 ผู้ช่วยทูตทหารบกไทยประจำสถานเอกอัครราชทูตไทย กรุงโตเกียว และเป็นหัวหน้านายทหารติดต่อประจำ บก.สหประชาชาติ กับรักษาราชการผู้ช่วยทูตทหารอากาศไทยประจำสถานเอกอัครราชทูตไทยกรุงโตเกียว
พ.ศ. 2506 ผู้ช่วยทูตทหารบกไทยประจำสถานเอกอัครราชทูตไทย ณ กรุงโซล (โซล) ประเทศเกาหลี
พ.ศ. 2508 รองเจ้ากรมข่าวทหารบก
พ.ศ. 2513 ผู้ชำนาญการกองทัพบก และรักษาราชการ รองเจ้ากรมข่าว ทหารบก
พ.ศ. 2515 เจ้ากรมข่าวทหารบก
พ.ศ. 2518 ผู้ช่วยเสนาธิการทหารบก ฝ่ายข่าว
พ.ศ. 2521 รองเสนาธิการทหารบก
พ.ศ. 2522 เสนาธิการทหารบก
พ.ศ. 2524 รองผู้บัญชาการทหารบก
พ.ศ. 2524 ผู้บัญชาการทหารบก
== งานการเมือง ==
พ.ศ. 2502 สมาชิกสภาร่างรัฐธรรมนูญ
พ.ศ. 2515 สมาชิกนิติบัญญัติแห่งชาติ
พ.ศ. 2519 สมาชิกสภาปฏิรูปปกครองแผ่นดิน
พ.ศ. 2520 สมาชิกสภานิติบัญญัติแห่งชาติ
พ.ศ. 2522 สมาชิกวุฒิสภา
พ.ศ. 2524 สมาชิกวุฒิสภา
== ราชการพิเศษ ==
พ.ศ. 2522 นายทหารพิเศษประจำกรมทหารช่างที่ ๓ รักษาพระองค์
พ.ศ. 2523 นายทหารพิเศษประจำกรมทหารราบที่ ๑๑ รักษาพระองค์
== เครื่องราชอิสริยาภรณ์ ==
=== เครื่องราชอิสริยาภรณ์ไทย ===
พลเอก ประยุทธ จารุมณี ได้รับพระราชทานเครื่องราชอิสริยาภรณ์ ดังนี้
=== เครื่องอิสริยาภรณ์สากล ===
* พ.ศ. 2497 - 80x80px เหรียญสหประชาชาติเกาหลี
=== เครื่องราชอิสริยาภรณ์ต่างประเทศ ===
* พ.ศ. 2509 - 80x80px เครื่องราชอิสริยาภรณ์มงคลรัตน์ ชั้นที่ 3
*พ.ศ. 2525 - 80x80px เครื่องราชอิสริยาภรณ์หยาง มูเลีย เซเตีย มาห์โกตา มาเลเซีย ชั้นที่ 2
== ผลงานที่สำคัญ ==
ดำเนินงานต่อสู้เพื่อเอาชนะคอมมิวนิสต์ ตามนโยบายที่ 66/2523 ที่ประกาศใช้ในสมัย พลเอก เปรม ติณสูลานนท์ เป็นนายกรัฐมนตรี โดยให้ความสำคัญในการพัฒนาเศรษฐกิจในชนบท
ขยายอัตรากองพันทหารช่างกองทัพขึ้นเป็นระดับกรมทหารช่าง
== อ้างอิง ==
ทหารบกชาวไทย
ผู้บัญชาการทหารบกของกองทัพไทย
บุคคลจากวิทยาลัยป้องกันราชอาณาจักร
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว.
ผู้ได้รับเหรียญจักรมาลา
บุคคลจากโรงเรียนนายร้อยพระจุลจอมเกล้า
สมาชิกวุฒิสภาไทยแบบแต่งตั้ง
ดับเบิลยูดับเบิลยูเอฟ ดิสทิวส์เดย์อินเท็กซัส

ดิสทิวส์เดย์อินเท็กซัส (This Tuesday in Texas) เป็นรายการมวยปล้ำอาชีพศึกใหญ่ หรือ เพย์-เพอร์-วิว ของเวิลด์เรสต์ลิงเฟดดิเรชั่นในปี 1991 จัดในวันที่ 3 กันยายน ค.ศ. 1991 สถานที่จัดคือ Freeman Coliseum ,แซนแอนโทนีโอ, รัฐเท็กซัส
==ผลการปล้ำ/แมทช์การปล้ำ==
==อ้างอิง==
==แหล่งข้อมูลอื่น==
กีฬาในแซนแอนโทนีโอ (รัฐเท็กซัส)‎
มวยปล้ำอาชีพในปี พ.ศ. 2534
รายการเพย์-เพอร์-วิวของดับเบิลยูดับเบิลยูอี
มวยปล้ำอาชีพในรัฐเท็กซัส
ดับเบิลยูดับเบิลยูเอฟ เดอะเรสต์ลิงคลาสสิก

เดอะเรสต์ลิงคลาสสิก (The Wrestling Classic) เป็นรายการมวยปล้ำอาชีพศึกใหญ่ หรือ เพย์-เพอร์-วิว ของเวิลด์เรสต์ลิงเฟดดิเรชั่นในปี 1985 จัดในวันที่ 7 พฤศจิกายน ค.ศ. 1985 สถานที่จัดคือ Rosemont Horizon ,Rosemont, Illinois
==ผลการปล้ำ/แมทช์การปล้ำ==
==อ้างอิง==
==แหล่งข้อมูลอื่น==
Wrestling Classic results at Online World of Wrestling
The Wrestling Classic results at Pro Wrestling History
The Wrestling Classic review at pWwew - Everything Wrestling
มวยปล้ำอาชีพในปี พ.ศ. 2528
รายการเพย์-เพอร์-วิวของดับเบิลยูดับเบิลยูอี
ทัวร์นาเมนท์ของมวยปล้ำอาชีพ
พรรคสังคมนิยมพม่า

พรรคสังคมนิยมพม่า (Burma Socialist Party) หรือพรรคเสรีชน (สังคมนิยม) (People's Freedom (Socialist) Party) เป็นพรรคการเมืองในพม่า และเป็นพรรคการเมืองที่โดดเด่นในการเมืองพม่าหลัง พ.ศ. 2491 และเป็นพรรคการเมืองหลักในสันนิบาตเสรีชนต่อต้านฟาสซิสต์ พรรคนี้ก่อตั้งเมื่อเดือนกันยายน พ.ศ. 2488 โดยสืบเนื่องมาจากพรรคประชาชนปฏิวัติ พรรคนี้ได้ต่อต้านบทบาทของพรรคคอมมิวนิสต์แห่งพม่าที่เคยโดดเด่นในสันนิบาตมาก่อนหน้านี้ แกนนำหลักของพรรคสังคมนิยมคือ บะส่วย จอเย่ง และคนอื่นๆ อีก 5 คน
เมื่อทะขิ่นเมียะมาถึงย่างกุ้งใน พ.ศ. 2488 เขาได้เป็นหัวหน้าพรรค บะส่วยเป็นเลขาธิการทั่วไป ส่วนจอเย่งเป็นผู้ช่วยเลขาธิการ  พรรคนี้ได้จัดตั้งสภาสหภาพการค้าแห่งพม่า ในเดือนพฤศจิกายน พ.ศ. 2488 เพื่อต่อต้านสภาสหภาพแห่งการค้าของพม่าที่งหมดที่จัดตั้งโดยพรรคคอมมิวนิสต์  ต่อมาใน พ.ศ. 2490 ทะขิ่นเมียะถูกฆาตกรรมพร้อมอองซาน โกโกคยี ขึ้นเป็นหัวหน้าพรรคคนใหม่ในเดือนกรกฎาคม พ.ศ. 2490 แต่เขาถูกขอร้องให้ลาออกในปีถัดมา โกโกคยีจึงลาออกจากพรรคและเข้าร่วมกับการต่อสู้ใต้ดิน หลังจากนั้น ตำแหน่งหัวหน้าพรรคถูกยกเลิกไป บะส่วยกับจอเย่งเป็นผู้นำพรรคแทน
ใน พ.ศ. 2491 พรรคเปลี่ยนชื่อใหม่เป็นพรรคสังคมนิยมพม่า ต่อมา ใน พ.ศ. 2492 เปลี่ยนชื่อเป็นสหภาพสังคมนิยม แต่ในปีต่อมาก็กลับไปใช้ชื่อเดิมอีก พรรคได้ออกวารสารชื่อวารสารแนวร่วมสังคมนิยมรายสัปดาห์ (The Socialist Front Weekly Journal) ในเดือนธันวาคม พ.ศ. 2493 เกิดความแตกแยกภายในพรรค กลุ่มฝ่ายซ้ายแยกออกไปตั้งพรรคกรรมกรพม่า โดยสมาชิกของพรรคลดลงไปมากจาก 2,000 คน เหลือประมาณ 200 คน พรรคนี้สลายตัวไปใน พ.ศ. 2507
==อ้างอิง==
ขบวนการทางการเมืองในประเทศพม่า
พรรคคอมมิวนิสต์อันนัม

พรรคคอมมิวนิสต์อันนัม (An Nam cộng sản Đảng) เป็นพรรคการเมืองในเวียดนามที่ก่อตั้งขึ้นเมื่อเดือนสิงหาคม พ.ศ. 2472 และสลายตัวไปในเดือนกุมภาพันธ์ พ.ศ. 2472 ก่อตั้งโดยผู้นำสันนิบาตเยาวชนคอมมิวนิสต์ สันนิบาตนี้ก่อตั้งโดยโฮจิมินห์ ซึ่งเป็นสาขาของสันนิบาตเยาวชนปฏิวัติที่มีฐานที่มั่นที่กว่างโจว ทางตอนใต้ของจีน การประชุมครั้งแรกเกิดขึ้นในฮ่องกงเมื่อเดือนพฤษภาคม พ.ศ. 2472 เจิ่น วัน กุง ผู้นำสันนิบาตในตังเกี๋ยได้ประท้วงและออกจากที่ประชุม กุงเดินทางกลับมายังเวียดนามและจัดตั้งพรรคคอมมิวนิสต์อินโดจีนเมื่อ 17 มิถุนายน ส่วนผู้นำคนอื่น ๆ ได้ตัดสินใจไม่เข้าร่วมกับกุงและในเดือนสิงหาคมได้จัดตั้งพรรคคอมมิวนิสต์อันนัมขึ้นมา โดยผู้นำพรรคได้แก่ เล ห่ง เซิน, โห่ ตุ่ง เหมิ่ว และเล กวาง ดัต
เมื่อ 27 ตุลาคม พ.ศ. 2472 โคมินเทิร์นได้แสดงความวิตกกังวลเกี่ยวกับพรรคคอมมิวนิสต์ในเวียดนามทั้งสองพรรคและต้องการให้รวมตัวกัน พรรคทั้งสองจึงรวมเข้าด้วยกันในการประชุมที่เกาลูนเมื่อเดือนกุมภาพันธ์ พ.ศ. 2472  เกิดเป็นพรรคคอมมิวนิสต์เวียดนาม ในครั้งนั้น โฮจิมินห์เป็นตัวแทนโคมินเทิร์นในการประชุม หลังจากนั้น พรรคคอมมิวนิสต์อันนัมจึงสลายตัวไป
==อ้างอิง==
ขบวนการทางการเมืองในประเทศเวียดนาม
อันนัม
ภาษาคูมี อวา

ภาษาคูมี อวา (Khumi Awa language) มีผู้พูดในพม่าทั้งสิ้น 60,000 คน (พ.ศ. 2549) ในบริเวณรัฐยะไข่ตอนบน ทิวเขายะไข่และตามแนวชายฝั่ง และในรัฐชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน เรียงประโยคแบบประธาน-กรรม-กริยา มีการแปลไบเบิลเป็นภาษานี้ใน พ.ศ. 2482
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
คูมี อวา
ภาษาบวลคาว

ภาษาบวลคาว (Bualkhaw language) มีผู้พูดในพม่าทั้งสิ้น 2,500 คน ในเมืองพะล่านและทางตอนเหนือของพะล่านในรัฐชีน มีความใกล้เคียงกับภาษาพะล่าน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
บวลคาว
ภาษามลายูลูกผสมมะละกา

ภาษามลายูลูกผสมมะละกา (Malaccan Creole Malay language) มีผู้พูดประมาณ 300 คนในมะละกา ในทางประวัติศาสตร์มีความเกี่ยวข้องกับภาษามลายูลูกผสมศรีลังกา เริ่มพูดตั้งแต่พุทธศตวรรษที่ 21 โดยลูกหลานของพ่อค้าชาวทมิฬที่แต่งงานกับชนกลุ่มอื่น ๆ ผู้พูดภาษานี้เรียกว่า “จิตตี”
== อ้างอิง ==
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ภาษาพิดจินและภาษาครีโอล
ภาษาในประเทศมาเลเซีย
ภาษามลายู
31 กุมภาพันธ์

31 กุมภาพันธ์ คือวันที่จินตนาการขึ้นมา สูตรนี้อาจจะใช้ในซอฟต์แวร์เช่น Microsoft Excel เพื่อหมายถึงวันสุดท้ายของเดือนกุมภาพันธ์เป็นวิธีการที่ช่วยให้ความจริงที่ว่าความยาวของมันจะแตกต่างกันเมื่อปีอธิกสุรทิน นอกจากนี้ยังสามารถนำมาใช้เป็นคำที่ใช้เรียกครึ่งวันเกิดของคนที่เกิดเมื่อวันที่ 29 30 และ 31 สิงหาคม อย่างไรก็ตามการใช้วันที่ 31 กุมภาพันธ์อาจจะเกิดจากการพิมพ์ผิดหรือบันทึกข้อมูลผิดก็ได้และไม่ได้จินตนาการขึ้นมาแต่อย่างใด
0 มีนาคม บางครั้งก็ใช้โดยนักดาราศาสตร์เป็นคำพ้องสำหรับวันสุดท้ายของเดือนกุมภาพันธ์
== ดูเพิ่ม ==
0 มกราคม
30 กุมภาพันธ์
0 มีนาคม
กฎโลกาวินาศ
== อ้างอิง ==
กุมภาพันธ์
Heterometrus laoticus

Heterometrus laoticus (Asian giant forest scorpion) เป็นแมงป่องช้างชนิดหนึ่ง จัดเป็นแมงป่องขนาดใหญ่ และเป็นแมงป่องชนิดหนึ่งที่มีขนาดใหญ่ที่สุดในโลกอีกด้วย
ขนาดโตเต็มที่ประมาณ 6–8 เซนติเมตร ไม่รวมหาง ลำตัวสีดำเป็นเงามันเลื่อม ภาษาอีสานจึงเรียกว่า "แมงเงา" เป็นแมงป่องขนาดใหญ่ที่พบอาศัยในภูมิภาคเอเชียตะวันออกเฉียงใต้ โดยเฉพาะภูมิภาคอินโดจีน เช่น ลาว, เวียดนาม, ไทย พบกระจายอยู่ทั่วประเทศไทย โดยเฉพาะพบมากในภาคเหนือและอีสาน
ผิวบริเวณส่วนหัวของแมงป่องช้างชนิดนี้จะเรียบและมีส่วนหัวที่กว้างกว่าชนิดอื่น นิยมเลี้ยงกันเป็นสัตว์เลี้ยงสำหรับผู้ที่นิยมเลี้ยงสัตว์แปลก ๆ รวมทั้งเลี้ยงไว้เพื่อการเศรษฐกิจสำหรับบริโภค หรือแสดงโชว์ต่าง ๆ ได้อีกด้วย
==อ้างอิง==
==แหล่งข้อมูลอื่น==
แมงป่อง
อาร์โธพอดที่เป็นสัตว์เลี้ยง
ไวรัสตับอักเสบ ชนิดอี

Redirectตับอักเสบ อี
ตับอักเสบ อี

ตับอักเสบ อี (Hepatitis E) เป็นตับอักเสบที่เกิดจากการการติดเชื้อไวรัสที่เรียกว่า [E virus] (HEV) HEV เป็นไวรัส RNA สายเดียวประเภท positive-sense มีรูปทรงแบบ icosahedral และมีขนาดจีโนม 7.5 kilobase  HEV ใช้ช่องทางแพร่เชื่อผ่านอุจจาระ/ช่องปาก เป็นไวรัสตับอักเสบหนึ่งในห้าชนิดที่รู้จักกันดี (A, B, [C|C], [D|D] และ E) การติดเชื้อที่มีการบันทึกไว้ครั้งแรกเกิดใน ค.ศ. 1955 ณ เมืองนิวเดลี ประเทศอินเดีย   วัคซีน (HEV 239) สำหรับป้องกันไวรัสนี้ได้รับอนุญาตให้ใช้ในประเทศจีน
==ชีววิทยาเชิงโมเลกุล==
แม้ว่าเดิมจะถูกจัดอยู่ใน Caliciviridae family ไวรัสถูกจัดอยู่ในจีนัส Hepevirus และถูกย้ายไปอยู่ใน Hepeviridae family  ตัวไวรัสเองเป็นอนุภาคขนาดเล็กที่ไม่มีซองห่อหุ้ม
ขนาดจีโนมมีความยาวราว 7200 เบส  มีลักษณะเป็นโมเลกุล RNA สายเดี่ยวแบบ polyadenylated  ที่มี open reading frames (ORFs) สามช่วงที่ไม่เชื่อมต่อและทับซ้อนกันตามแนว 5' and 3' cis-acting elements ซึ่งมีบทบาทสำคัญในการจำลองตัวของ HEV และในกระบวนการ transcription
ORF1 ประกอบด้วย methyltransferase, protease, [แบะ
สกุลเต่าร้าง

สกุลเต่าร้าง หรือ สกุลเต่ารั้ง  เป็นสกุลของปาล์มที่อยู่ในสกุล Caryota มีลักษณะพิเศษที่สังเกตได้ชัดคือดอกอยู่รวมกันเป็นช่อใหญ่ยาวย้อยลงมา และใบคู่สุดท้ายที่ปลายก้านมีลักษณะคล้ายหางปลา  มักขึ้นในป่าทึบหรือตามสวนยางที่ร่มครึ้ม สามารถขึ้นได้ดีในที่ร่ม บางชนิดมีลำตัวที่สูงได้ถึง 8-12 เมตร ออกลูกเป็นทลาย พืชในสกุลเต่าร้างเป็นพืชพื้นเมืองของทวีปเอเชีย ทางแถบเอเชียแปซิฟิก ปัจจุบันมีการนำเข้าไปปลูกในสหรัฐอเมริกา แถบรัฐฟลอริดา
ประโยชน์ คือ ใช้ยอดอ่อนทำแกง, รากใช้ทำยา,  น้ำหวานจากงวงใช้ทำน้ำตาล และยังปลูกกันเป็นไม้ประดับ
==การจำแนก==
สกุลเต่าร้างจำแนกออกเป็นได้ทั้งหมด 13 ชนิด เช่น
Caryota cumingii (เต่าร้างฟิลิปปินส์)
Caryota gigas
Caryota maxima‎ (เขืองหลวง)
Caryota mitis (เต่าร้างแดง)
Caryota obtusa (เต่าร้างยักษ์น่าน)
Caryota ochlandra
Caryota rumphiana (เต่าร้างยักษ์)
Caryota urens (เต่าร้าง)
Caryota zebrina
==อ้างอิง==
==แหล่งข้อมูลอื่น==
เต่าร้าง
ทาทา อินดิโก

ทาทา อินดิโก (Tata Indigo) เป็นรถยนต์นั่งขนาดเล็กมาก (Subcompact Car) รุ่นแรกของทาทา มอเตอร์ส ผู้ผลิตรถยนต์จากอินเดีย เริ่มผลิตเมื่อปี พ.ศ. 2545 มีตัวถัง 2 แบบคือซีดาน 4 ประตู และสเตชันวากอน 4 ประตู เป็นรถที่ใช้ชิ้นส่วนร่วมกับทาทา อินดิกา (Tata Indica) รถ Subcompact Hatchback ของทาทา มอเตอร์ส ทาทา อินดิโก มีวิวัฒนาการตามช่วงเวลาได้ 2 Generation (รุ่น) ดังนี้
== รุ่นที่ 1 (พ.ศ. 2545-ปัจจุบัน) ==

ทาทา อินดิโก รุ่นที่ 1 เริ่มผลิตเมื่อปี พ.ศ. 2545 จนถึงปัจจุบัน ถือเป็นครั้งแรกที่ทาทา มอเตอร์สผลิตรถในรูปแบบ Sedan 4 ประตูออกมา และมีการผลิตตัวถังสเตชันวากอน 4 ประตูด้วย เครื่องยนต์มีทั้งเบนซินและดีเซล โดยเครื่องยนต์เบนซินจะเป็นเครื่องยนต์ 1.4 ลิตร และเครื่องยนต์ดีเซล 1.4 ลิตร ทั้งแบบเทอร์โบดีเซล อินเตอร์คูลเลอร์เทอร์โบดีเซล และดีคอร์ คอมมอนเรล ระบบเกียร์เป็นเกียร์ธรรมดา 5 สปีด โดยไม่มีเกียร์อัตโนมัติให้เลือก อินดิโกจะมีรุ่นย่อยต่างๆ เช่น Indigo Sedan เป็นอินดิโกแบบซีดาน Indigo Marina เป็นรุ่นสเตชันวากอน Indigo XL เป็นรุ่นฐานล้อยาว และ Indigo CS เป็นรุ่นที่มีความยาวไม่เกิน 4 เมตร เพื่อให้ได้เสียภาษีสรรพสามิตที่ถูกกว่า เนื่องจากในอินเดีย หากรถรุ่นใดยาวไม่เกิน 4 เมตร ก็จะเสียภาษีถูกกว่ารถทั่วไป และเป็นซีดานที่สั้นที่สุดในโลก
== รุ่นที่ 2 (พ.ศ. 2552-ปัจจุบัน) ==

ทาทา อินดิโก รุ่นที่ 2 เริ่มผลิตเมื่อปี พ.ศ. 2552 ใช้ชื่อว่า Indigo Manza เนื่องจากทาทา มอเตอร์สยังขายอินดิโกรุ่นเดิมอยู่ รุ่นนี้มีเฉพาะตัวถังซีดาน 4 ประตู เครื่องยนต์เป็นเครื่องยนต์เบนซิน 1.4 ลิตร และเครื่องยนต์ดีเซล 1.3 ลิตร ระบบเกียร์เป็นเกียร์ธรรมดา 5 สปีด โดยยังไม่มีเกียร์อัตโนมัติให้เลือกแต่อย่างใด และใช้ชิ้นส่วนร่วมกับทาทา อินดิกา (Tata Indica) เช่นเดิม ออกแบบโดยทาทา มอเตอร์สเอง โดยมีรถต้นแบบที่นำมาใช้ในการออกแบบในชื่อ Tata Elegante
อินดิโก
0 มกราคม

0 มกราคม เป็นชื่ออีกชื่อหนึ่งของวันที่ 31 ธันวาคม
==ในปฏิทินดาราศาสตร์==
0 มกราคม หมายถึง วันก่อนวันที่ 1 มกราคม ในปฏิทินดาราศาสตร์ เป็นการนำมาใช้ในปฏิทินดาราศาสตร์เพื่อหลีกเลี่ยงการกล่าวถึงปีก่อนหน้า แม้ว่ามันจะเป็นวันเดียวกับวันที่ 31 ธันวาคม ของปีก่อนหน้าก็ตาม
==ในทางเทคโนโลยี==
ใน ไมโครซอฟท์ เอ็กเซล วันที่ 0 ในการจัดรูปแบบวันที่ 1900 หมายถึง 0 มกราคม 1900
== ดูเพิ่ม ==
30 กุมภาพันธ์
==อ้างอิง==
ธันวาคม
มกราคม
นันทวุฒิ บุญรับทรัพย์

นันทวุฒิ บุญรับทรัพย์ (เกิด 4 ตุลาคม พ.ศ. 2536) ชื่อเล่น วุฒิ เป็นนักแสดงชาวไทย เข้าวงการบันเทิงจากการได้เล่นภาพยนตร์เรื่อง 5 หัวใจฮีโร่ ในปี พ.ศ. 2552 เป็นเรื่องแรก ในขณะนั้นอายุเพียง 15 ปี โดยได้รับคัดเลือกจาก พันนา ฤทธิไกร จากนั้นจึงฝึกซ้อมก่อนถ่ายทำเป็นเวลา 4 ปี และกลับมาเล่นภาพยนตร์อีกครั้งในปี พ.ศ. 2557 หลังจากที่ซุ่มฝึกซ้อมการแสดงและสตันท์แมน - ศิลปะการต่อสู้ อีก 5 ปี 
นันทวุฒิเข้าพิธีสมรสกับนักแสดงสาว อภิญญา สกุลเจริญสุข เมื่อวันที่ 4 กรกฎาคม 2562
== ผลงาน ==
=== ภาพยนตร์ ===
5 หัวใจฮีโร่ รับบท วุฒิ (ปี 2552)
เร็วทะลุเร็ว รับบท ธาร (ปี 2557)
ทองดีฟันขาว รับบท คุณเชิด (ปี 2560)
ขุนพันธ์ 2 รับบท อัศวิน (ปี 2561)
===ละครโทรทัศน์ ===
พ.ศ. 2560 สงครามเพลง (/ช่อง 3 เอสดี) รับบท คมสันต์
พ.ศ. 2561 อังกอร์ (/ช่อง 3 เอชดี) รับบท ไอ้ทับ
พ.ศ. 2565 ระเริงชล (/ช่อง 3 เอชดี) รับบท เวทย์
== อ้างอิง ==
นักแสดงชาวไทย
บุคคลจากจังหวัดสุพรรณบุรี
หินแห่งสโคน

หินแห่งสโคน (Stone of Scone Stane o Scone) หรือเรียกได้อีกอย่างหนึ่งว่า หินแห่งชะตา (Stone of Destiny) และมักเรียกกันในประเทศอังกฤษว่า "หินราชาภิเษก" ซึ่งเป็นหินทรายสีแดงทรงสี่เหลี่ยมผืนผ้าซึ่งใช้ในพิธีบรมราชาภิเษกของพระมหากษัตริย์แห่งสก็อตแลนด์มาเป็นเวลานับร้อยๆปี และในภายหลังรวมถึงพระมหากษัตริย์แห่งอังกฤษ บริเตนใหญ่ และสหราชอาณาจักรด้วย ตามประวัติศาสตร์แล้ว หินแห่งสโคนถูกเก็บรักษาไว้ที่แอบบีย์สโคน (Scone Abbey) ในเมืองสโคน ใกล้ๆกับเมืองเพิร์ธ ในประเทศสก็อตแลนด์
หินแห่งสโคนมีขนาดประมาณ  x  x  และมีน้ำหนักประมาณ  ด้านบนของหินจะมีห่วงเหล็กซึ่งใช้สำหรับการเคลื่อนย้ายได้สะดวก ซึ่งหินแห่งสโคนได้ถูกใช้งานครั้งล่าสุดในปีค.ศ. 2023 ในพระราชพิธีราชาภิเษกของสมเด็จพระเจ้าชาลส์ที่ 3 แห่งสหราชอาณาจักร
==บรรณานุกรม==
No Stone Unturned: The Story of the Stone of Destiny, Ian R. Hamilton, Victor Gollancz and also Funk and Wagnalls, 1952, 1953, hardcover, 191 pages, An account of the return of the stone to Scotland in 1950 (older, but more available, look on ABE)
Taking of the Stone of Destiny, Ian R. Hamilton, Seven Hills Book Distributors, 1992, hardcover, ISBN 0-948403-24-1 (modern reprint, )
Martin-Gil F.J., Martin-Ramos P. and Martin-Gil J. "Is Scotland's Coronation Stone a Measurement Standard from the Middle Bronze Age?". Anistoriton, issue P024 of 14 December 2002.
The Stone of Destiny: Symbol of Nationhood by David Breeze, Chief Inspector of Ancient Monuments, and Graeme Munro, Chief Executive, Historic Scotland; Published by Historic Scotland 1997: ISBN 1-900168-44-8
ประวัติศาสตร์สกอตแลนด์
เครื่องราชกกุธภัณฑ์สหราชอาณาจักร‎
แมกซ์ มาร์ติน

คาร์ล มาร์ติน แซนด์เบิร์ก (Karl Martin Sandberg) หรือ แมกซ์ มาร์ติน (Max Martin) เกิดวันที่ 26 กุมภาพันธ์ ค.ศ. 1971 เป็นโปรดิวเซอร์เพลงและนักแต่งเพลงชาวสวีเดน เป็นที่รู้จักในช่วงกลางคริสต์ทศวรรษ 1990 หลังจากมีผลงานเพลงฮิตกับศิลปินอย่าง เอซออฟเบส, แบ็กสตรีตบอยส์, บริตนีย์ สเปียส์, เอ็นซิงก์ , เทย์เลอร์ สวิฟต์ และโรบิน เช่นเพลง "Quit Playing Games (With My Heart)", "Everybody (Backstreet's Back)", "I Want It That Way", "...Baby One More Time", "Oops!... I Did It Again" และ "It's My Life"
ในช่วงปลายคริสต์ทศวรรษ 1990 และต้นคริสต์ทศวรรษ 2000 มาร์ตินมีผลงานเด่นคือแนวเพลงป็อปที่เต้นรำได้ มีการใช้คีย์บอร์ด ผสมรวมกับดนตรีอื่น ๆ เช่นฟังก์ เฮฟวีเมทัล และยูโรป็อป อย่างไรก็ตามเพลงฮิตของเคลลี คลาร์กสัน ในปี 2004/2005 อย่างเพลง "Since U Been Gone" และ "Behind These Hazel Eyes" เขาได้ทำแนวเพลงที่หนักขึ้น โดยเน้นไปที่ดนตรีร็อก
== อ้างอิง ==
นักแต่งเพลงชาวสวีเดน
โปรดิวเซอร์เพลงชาวสวีเดน
ปลอเยชต์

ปลอเยชต์ (Ploiești) เป็นเมืองหลักของเทศมณฑลปราฮอวา ประเทศโรมาเนีย ตั้งอยู่ห่างจากบูคาเรสต์ไปทางเหนือราว 56 กิโลเมตร จากการสำรวจประชากรใน ค.ศ. 2011 เมืองมีประชากร 201,226 คน เป็นเมืองที่มีประชากรมากเป็นอันดับ 9 ของประเทศโรมาเนีย
==อ้างอิง==
== แหล่งข้อมูลอื่น ==
Website of the town hall of Ploiești 
RepublicaPloiești.net is a site specializing in architectural history of the City of Ploiești. It contains numerous photographs of the city taken between the beginning of the twentieth and 1945.
Tramway in Ploiești
Map of Ploiești with route planning, points of interest, public transport
เมืองในประเทศโรมาเนีย
แว่วกริ่งกังสดาล

แว่วกริ่งกังสดาล (Listening to the Bell) เป็นการ์ตูนไทยที่ได้รับรางวัลชนะเลิศรางวัลการ์ตูนนานาชาติ (International Manga Award) ครั้งที่ 6  ซึ่งสร้างสรรค์โดยโกสินทร์ จีนสีคง
== เนื้อเรื่องย่อ ==
ขุนทอง อาศัยอยู่กับแม่แค่ 2 คน แต่แม่ของเขาไปแต่งงานใหม่กับมหาเศรษฐีที่ดูไบและขายบ้านทิ้ง เขาจึงต้องไปอยู่กับพ่อที่เป็นครูสอนดนตรีไทยที่เกาะระฆัง เนื่องจากเขาเป็นมือกลองวงร๊อก ไม่มีความถนัดในดนตรีไทย แต่การได้ไปอาศัยอยู่วงดนตรีไทยทำให้เขาได้เข้าไปหัดเล่นระนาดเอกในเวลาต่อมา
== ตัวละครหลัก ==
ขุนทอง กังสดาล - ตัวเอกของเรื่อง
ขุนเงิน กังสดาล - พ่อของขุนทอง
เรไร กังสดาล - ภรรยาคนที่สองของครูขุนเงิน
จ้อน นอนเล่น - มือฆ้องวงของวงดนตรีไทยบ้านกังสดาล
หนูพลอย - มือฉิ่งของวงดนตรีไทยบ้านกังสดาล
เพชร - ลิงเผือก คู่หูของหนูพลอย
หนึ่ง - มือซอสามสายของวงดนตรีไทยบ้านกังสดาล
สอง - มือซอด้วงของวงดนตรีไทยบ้านกังสดาล
สาม - มือซออู้ของวงดนตรีไทยบ้านกังสดาล
ท้วม - มือโทนรำมะนา
แทน - มือขลุ่ย
== รางวัล ==
1 กุมภาพันธ์ พ.ศ. 2556 - รางวัลเหรียญทอง รางวัลการ์ตูนนานาชาติ ครั้งที่ 6 
== อ้างอิง ==
การ์ตูนไทย
หนังสือการ์ตูนไทย
มันซี (รัฐอินดีแอนา)

มันซี (Muncie) เป็นเมืองในเดลาแวร์เคาน์ตี รัฐอินดีแอนา สหรัฐอเมริกา เป็นสถานที่ตั้งของมหาวิทยาลัยบอลสเตตและบอลคอร์โปเรชัน และเป็นที่กำเนิดของการ์ตูน การ์ฟิลด์ เทศบาลเมืองมีประชากร 118,769 คน ขณะที่เมืองมีประชากร 70,085 คน จากการสำรวจประชากรในปี ค.ศ. 2010
==อ้างอิง==
เมืองในรัฐอินดีแอนา
รัฐอาร์เกา

รัฐอาร์เกา (Aargau) เป็นหนึ่งในรัฐที่อยู่ทางตอนเหนือของประเทศสวิตเซอร์แลนด์ ตั้งอยู่ทางตอนใต้ของแม่น้ำอาเร จึงเป็นที่มาของชื่อรัฐที่เรียกว่า Aar-gau ที่หมายถึง เขตอาเร เป็นหนึ่งในรัฐที่มีความหนาแน่นประชากรมากที่สุดของสวิตเซอร์แลนด์ มีเมืองหลวงคืออาเรา
== อ้างอิง ==
อาร์เกา